Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: támogatásokról szóló 12/2001. (I. 31.) Korm. rendelet
Paragraph Index: 434

43. Pénzügyi mûveletek eredménye Ez a blokk tartalmazza a pénzügyi szolgáltatásból, valamint a befektetési szolgáltatásból származó pénzügyi mûveletek nettó eredményét (beleértve a Pénzügyi mûveletek egyéb bevételénél és egyéb ráfordításánál elszámolandó tételeket is) – kiegészítve a határidõs ügyletek után elszámolt számvitelileg az egyéb eredményben kimutatatott céltartalékkal. A pénzügyi mûveletek nettó eredményén belül – a számviteli szabályok alapján – a devizaeszközök és devizakötelezettségek átértékelésébõl, árfolyamváltozásából származó eredményben a pénzügyi rendezéshez és a konverzióhoz kapcsolódó realizált árfolyam különbözeteknek meg kell jelenni. A 43.1 Pénzügyi szolgáltatásokból származó eredményen belül külön kell szerepeltetni a befektetési célú értékpapírok és a vagyoni érdekeltségek értékesítésébõl származó bevételeket és ráfordításokat, valamint ezek értékvesztésének képzését, visszaírását. Továbbá itt kell kimutatni azokat a pénzügyi szolgáltatásból származó egyéb bevételeket és ráfordításokat, amelyeket a számviteli elõírások idesorolnak. (Például a devizaeszközök és kötelezettségek átértékelésébõl származó nyereséget, veszteséget, valamint az ezekhez kapcsolódó árfolyamnyereséget és árfolyamveszteséget, továbbá a vásárolt követelések értékesítésének nyereségét és veszteségét, valamint értékvesztésük visszaírását.) A Pénzügyi szolgáltatás egyéb bevétele, illetve egyéb ráfordítása (43.151–152) sorokban azokat az értékeket kell szerepeltetni, amelyek máshol, illetve a részletezõ sorokban nem kerültek kiemelésre, de a számviteli szabályok szerint a pénzügyi szolgáltatásokból származó eredményen belül számolandók el. Ezekben az „egyéb” sorokban kell kimutatni a valós értékelésbõl adódó – számviteli szabályok szerint itt elszámolandó – értékelési különbözetet is. A valós értékeléshez kapcsolódóan elszámolt értékelési különbözeteket a pénzügyi, valamint befektetési szolgáltatásból származó egyéb bevételek és ráfordítások között kell kimutatni, így a hivatkozott sorokon más különbözõ típusú tételekkel együtt jelenne meg. Az értékelési különbözetekrõl a 2.C táblában kell külön információt szolgáltatni az értékelési különbözetnek az adott eredmény kategóriára gyakorolt hatásának vizsgálatához. A „határidõs ügyletekhez kapcsolódó céltartalék képzés, felhasználás és felszabadítás” értékeit a pénzügyi mûveletek eredményében – a megfelelõ részletezõ sorokban – kell kimutatni függetlenül attól, hogy számviteli szempontból az egyéb ráfordításokban és az egyéb bevételekben jelennek meg. A „forgatási célú értékpapír értékesítéséhez kapcsolódó értékvesztés visszaírás” soroknál azt az összeget kell szerepeltetni, ami mint értékvesztés visszaírás jelentkezne, függetlenül attól, hogy számviteli szempontból az értékpapír könyvekbõl való kivezetésekor nem kell az értékvesztést az eredménnyel szemben visszaírni. E külön kiemelés 2005/171/II. szám miatt a kivezetés értékét korrigálni kell, mivel az értékpapír beszerzési értékét tartalmazó számla és az értékvesztés számla eredményének összevezetésével meghatározott (nettó) könyv szerinti értéket kell kivezetni. A 43.2 Hitelintézettel, MNB-vel végzett befektetési szolgáltatási tevékenységbõl származó eredmény sorban kell összesíteni – a befektetési szolgáltatási tevékenység eredményébõl kiemelve – a hitelintézetekkel, illetve az MNB-vel kapcsolatos bevételeket és ráfordításokat. Ezen belül részletezve kell kimutatni a bankok ilyen tevékenysége keretén belül bonyolított deviza határidõs, valamint egyéb határidõs ügyletekbõl származó bevételét és ráfordítását, ideértve az ide sorolható opciós ügyletek eredményét és opciós díját is, valamint az ügyletekhez kapcsolódó – az Szkr. 23. és 24. §-a szerinti – céltartalék képzését, felhasználását, felszabadítását is. Itt kell szerepeltetni a hitelintézetekkel és az MNB-vel végzett befektetési szolgáltatási tevékenység keretén belüli forgatási célú értékpapírok értékesítésébõl származó árfolyamnyereséget, -veszteséget, valamint az értékesítésükhöz kapcsolódó értékvesztés visszaírást is. A 43.241–43.242 Hitelintézetekkel, MNB-vel végzett befektetési szolgáltatási tevékenységbõl származó egyéb bevétel, illetve egyéb ráfordítás sorokban azokat a számviteli szabályok szerint elszámolt összegeket kell szerepeltetni, amelyek a részletezõ sorokban nem kerültek kiemelésre. Ezekben az „egyéb” sorokban kell kimutatni a valós értékelésbõl adódó – a számviteli szabályok szerint elszámolandó, ezt az eredmény-csoportot érintõ – értékelési különbözetet is. A 43.3 Befektetési szolgáltatásból származó tevékenység eredményén belül tételesen kell kimutatni a Tpt. szerinti befektetési szolgáltatási tevékenység keretén belüli deviza határidõs és egyéb határidõs ügyletekhez kapcsolódó bevételeket, ráfordításokat, valamint a céltartalék képzését, felhasználását, felszabadítását – a hitelintézetekkel, illetve az MNB-vel kapcsolatos tevékenységbõl származó bevételek és ráfordítások elõzõ sorokban kiemelt összegének kivételével. Továbbá itt kell szerepeltetni a forgatási célú értékpapírok értékesítésébõl származó árfolyamnyereséget, -veszteséget, valamint az értékvesztést és az értékvesztés visszaírását. A 43.341–43.342. Befektetési szolgáltatásból származó egyéb bevétel, illetve egyéb ráfordítás sorokban azokat az értékeket kell szerepeltetni, amelyek máshol, illetve a részletezõ sorokban nem kerültek kiemelésre, de amelyeket a számviteli szabályok szerint befektetési szolgáltatási tevékenységbõl származó eredményen belül kell elszámolni. Ezekben az „egyéb” sorokban kell kimutatni a valós értékelésbõl adódó – számviteli szabályok szerint elszámolandó, ezt az eredmény-csoportot érintõ – értékelési különbözetet is.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes